Na temelju odredbe članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19) i članka 40. Statuta Grada Koprivnice („Glasnik Grada Koprivnice“, broj 4/09, 1/12, 1/13, 3/13 - pročišćeni tekst, 1/18, 2/20 i 1/21), Gradsko vijeće Grada Koprivnice na \_\_\_\_. sjednici održanoj \_\_\_\_\_2024. godine, donosi

**ODLUKU**

**o donošenju Plana djelovanja Grada Koprivnice u području prirodnih**

**nepogoda za 2025. godinu**

**Članak 1.**

Donosi se Plan djelovanja Grada Koprivnice u području prirodnih nepogoda za 2025. godinu (u daljnjem tekstu: „Plan djelovanja“).

**Članak 2.**

Plan djelovanja čini sastavni dio ove Odluke, ali nije predmet objave.

**Članak 3.**

Ova Odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 920-01/24-02/0004

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE:**

1. **Zakonska osnova**

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) - u daljnjem tekstu: „Zakon“, predstavničko tijelo jedinice lokalne samouprave donosi plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Odredbom članka 3. Zakona, prirodnom nepogodom smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodna nepogoda proglašava se ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%.

Ispunjenje uvjeta za proglašenje prirodne nepogode utvrđuje Povjerenstvo za procjenu šteta od prirodnih nepogoda na području Grada Koprivnice.

Gradsko vijeće Grada Koprivnice donosi Plan djelovanja Grada Koprivnice u području prirodnih nepogoda za 2025. godinu radi određenja mjera i postupanja djelomične sanacije šteta od prirodnih nepogoda.

Točkom I. ove odluke donosi se Plan djelovanja Grada Koprivnice u području prirodnih nepogoda u 2025. godini.

Točkom II. ove odluke utvrđeno je da je dokument Plan djelovanja Grada Koprivnice u području prirodnih nepogoda u 2025. godini sastavni dio iste i nalazi se u prilogu kao zasebni dokument.

Točkom III. ove odluke utvrđeno je stupanje na snagu.

1. **Potrebna sredstva za provedbu akta**

Za provedbu Odluke o donošenju Plan djelovanja Grada Koprivnice u području prirodnih nepogoda u 2025. godini planirat će se sredstva u Proračunu Grada Koprivnice za 2025. godinu, osim navedenog sredstva za pokrivanje posljedica prirodnih nepogoda osiguravaju se u Državnom proračunu s proračunskog razdjela ministarstva nadležnog za financije, Fondovima Europske unije i putem donacija.

Sukladno svemu navedenom predlaže se Gradskom vijeću Grada Koprivnice donošenje Odluke o donošenju Plana djelovanja Grada Koprivnice u području prirodnih nepogoda za 2025. godinu.

Nositelj izrade akta: Predlagatelj akta:

Služba ureda gradonačelnika

PROČELNIK: GRADONAČELNIK:

Dario Jembrek, dipl. ing. el. Mišel Jakšić, dipl. oec.